PATVIRTINTA

Druskininkų „Saulės“ pagrindinės mokyklos direktoriaus 2019 m. sausio 7 d. įsakymu Nr. V1-5

**SOCIALINĖS PEDAGOGINĖS PAGALBOS TEIKIMO „SAULĖS“ PAGRINDINĖJE MOKYKLOJE TVARKOS APRAŠAS**

**I. BENDROSIOS NUOSTATOS**

1. Šis aprašas nustato socialinės pedagoginės pagalbos (toliau vadinama – Pagalba) teikimo mokiniams, mokytojams, tėvams (globėjams, rūpintojams) tikslus, uždavinius, principus, gavėjus, teikėjus, organizavimą ir finansavimą Druskininkų „Saulės“ pagrindinėje mokykloje.

2. Pagalba – tai socialinių pedagogų, klasės auklėtojų, mokytojų, administracijos ir kitų darbuotojų veikla, susijusi su mokinių socialinių pedagoginių poreikių tenkinimu, leidžianti užtikrinti vaiko privalomą švietimą, ugdymosi kokybę, didinti švietimo veiksmingumą.

3. Socialinė pedagoginė pagalba teikiama vadovaujantis Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Vyriausybės nutarimais, švietimo ir mokslo ministro įsakymais, kitais teisės aktais ir šiuo Aprašu.

**II. PAGALBOS TEIKIMO TIKSLAS, UŽDAVINIAI, PRINCIPAI IR PAGALBOS GAVĖJAI**

4. Pagalbos teikimo tikslas – padėti įgyvendinti mokinių teisę į mokslą, užtikrinti veiksmingą mokinių ugdymą ir mokymąsi mokykloje bei sudaryti prielaidas pozityviai vaiko socializacijai ir pilietinei brandai.

5. Pagalbos teikimo uždaviniai:

5.1. Kartu su tėvais (globėjais, rūpintojais) padėti vaikams pasirinkti mokyklą pagal jų protines ir fizines galias.

5.2. Padėti sėkmingai mokiniams adaptuotis mokykloje, kitose institucijose, jų gyvenimo ir mokymosi aplinkoje, tapti visuomeniniu žmogumi, asmenybe.

5.3. Išsiaiškinti ir šalinti priežastis, dėl kurių vaikai ir mokiniai negali dalyvauti privalomame švietime, lankyti mokyklos ar vengia tai daryti.

5.4. Sugrąžinti į mokyklą jos nelankančius mokinius, bendradarbiaujant su tėvais (globėjais, rūpintojais) ir institucijomis, atsakingomis už vaiko gerovę.

6. Pagalbos teikimo principai:

6.1. Lygios galimybės – kiekvienam mokiniui laiduojamas pagalbos prieinamumas.

6.2. Visuotinumas – pagalba teikiama visiems mokiniams, kuriems jos reikia.

6.3. Kompleksiškumas – pagalba teikiama pagal poreikį kartu su kitomis švietimo sistemos pagalbos mokiniui teikimo formomis (informacine, psichologine, specialiąja pedagogine ir specialiąja pagalba, sveikatos priežiūra mokykloje ir kt.).

6.4. Veiksmingumas – remiamasi profesionalumu, tinkamais ir laiku priimtais sprendimais.

6.5. Individualumas – pagalba teikiama atsižvelgiant į konkretaus mokinio ir konkrečios mokyklos problemas.

6.6. Konfidencialumas – informacija, susijusi su sprendžiama vaiko ir jo šeimos problema, dalijamasi atsakingai – ji neskleidžiama ir neplatinama su vaiko atvejo sprendimu nesusijusiems asmenims;

6.7. Ankstyvoji intervencija - siekiama kuo anksčiau atpažinti susirūpinimą keliančius vaiko elgesio požymius, užtikrinti reikalingos profesionalios, koordinuotai teikiamos švietimo pagalbos, socialinių ir sveikatos priežiūros paslaugų vaikui, jo tėvams (globėjams, rūpintojams) teikimą laiku.

7. Pagalbos gavėjai yra mokyklos mokiniai, jų tėvai (globėjai, rūpintojai), mokytojai.

**III. PAGALBOS TEIKĖJAI IR PAGALBOS TEIKIMO BŪDAI**

8. Mokyklos vadovas yra atsakingas už pagalbos teikimą ir jos profesinę kokybę.

9. Pagalbos teikimą mokykloje vykdo administracija, socialinis pedagogas, spec. pedagogas, logopedas, psichologo asistentas/ psichologas, sveikatos priežiūros specialistas, klasių auklėtojai, mokytojai.

10. Klasės auklėtojas teikia pagalbą savo vadovaujamos klasės ar grupės mokiniams, o mokytojai – klasių ar grupių, kuriose dirba, mokiniams.

11. Socialinis pedagogas teikia socialinę pedagoginę pagalbą mokykloje tiems mokiniams, kuriems negali suteikti klasės auklėtojai, mokytojai ar kiti švietimo pagalbos specialistai.

12. Socialinis pedagogas kartu su klasės auklėtojais, mokytojais, švietimo pagalbos specialistais koordinuoja socialinės pedagoginės pagalbos teikimą, vykdo stebėseną, teikia siūlymus administracijai dėl socialinės pedagoginės pagalbos priemonių įgyvendinimo ir jų veiksmingo užtikrinimo.

13. Pagalbos teikimo būdai:

13.1. Individualus darbas – sprendžiant mokinio problemas, konsultuojant jo tėvus (globėjus, rūpintojus) ir mokytojus, ieškant socialinių ir pedagoginių mokinio problemų sprendimo būdų.

13.2. Darbas su grupe – gyvenimo įgūdžių ugdymas, pagalba sprendžiant problemas, tėvų (globėjų, rūpintojų), mokyklos bendradarbiavimo skatinimas; ugdymo dalyvių tarpusavio santykių reguliavimas ir kita.

13.3. Darbas mokyklos bendruomenėje – saugios mokymosi ir ugdymosi aplinkos kūrimas ir palaikymas.

14. Pagalbos teikimo rūšys:

14.1 Konsultavimas – patarimai, pasitarimai (mokinio, mokinių grupės, mokytojų, tėvų (globėjų, rūpintojų) ir kt.) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis ir tinkamai elgtis.

14.2. Tyrimų organizavimas – aplinkos poveikio mokinio (ar mokinių) ugdymosi sunkumams analizė; patikrinti priežastinius reiškinių ryšius ir kt.

14.3. Mokymas ir švietimas – skirtas padėti mokiniams išmokti kūrybiškai ir kritiškai mąstyti, bendrauti, pažinti save, aplinką, gebėti priimti sprendimus, spręsti problemas, elgtis visuomenėje priimtinais būdais, valdyti emocijas, gyvenimo įgūdžių, sveikos gyvensenos ugdymas ir kt.

14.4. Prevencinės veiklos organizavimas – mažinti teisės pažeidimus, mokyklos nelankymą, laikytis vidaus tvarkos taisyklų, vykdyti alkoholio, tabako, narkotinių ir psichotropinių medžiagų vartojimo, smurto, patyčių, savižudybių, ligų, ŽIV/AIDS, prekybos žmonėmis ir kitų neigiamų socialinių reiškinių prevencija.

14.5. Socialinės pedagoginės pagalbos tinklo kūrimas – vaikams ir mokiniams, mokytojams, tėvams (globėjams, rūpintojams), socialinių partnerių paieška, projektų vykdymas ir plėtra;

14.6. Tėvų (globėjų, rūpintojų), mokytojų švietimas – vaiko raidos, gyvenimo įgūdžių ugdymo, socializacijos, bendravimo ir kitais klausimais.

15. Mokykla, teikdama socialinę pedagoginę pagalbą, bendradarbiauja su socialinę pagalbą teikiančiomis tarnybomis, nevyriausybinėmis organizacijomis, sveikatos priežiūros, kitais specialistais (tarpinstitucinio bendradarbiavimo koordinatoriumi, Alytaus apskrities Vaiko teisių apsaugos skyriaus Druskininkų savivaldybės padaliniu, Druskininkų Švietimo skyriumi, Druskininkų Švietimo centro PPT, Švietimo centru, Alytaus apskrities vyriausiojo policijos komisariato Druskininkų policijos komisariatu, Socialinės paramos centru, Socialinių paslaugų centru, neformaliojo švietimo mokyklomis ir kt.) siekiant užtikrinti pagalbos veiksmingumą ir kuriant socialinių pedagoginių problemų prevencijos sistemą.

**IV. PAGALBOS TEIKIMO ORGANIZAVIMAS**

16. Mokykloje pagalba organizuojama ir teikiama 3 lygmenimis (priedas):

16.1. Mokytojai ir klasių vadovai – 1 lygmuo.

16.2. Mokyklos specialistai ir mokyklos administracija – 2 lygmuo.

16.3. Vaiko gerovės komisija – 3 lygmuo.

17. Mokykla, esant reikalui, kreipiasi dėl pagalbos suteikimo vaikui į kitas institucijas: Druskininkų Švietimo skyrių, tarpinstitucinio bendradarbiavimo koordinatorių, Alytaus apskrities Vaiko teisių apsaugos skyriaus Druskininkų savivaldybės padalinį, Druskininkų Švietimo centrą, Druskininkų Švietimo centro PPT, Alytaus apskrities vyriausiojo policijos komisariato Druskininkų policijos komisariatą, Sveikatos priežiūros įstaigas, Socialinės paramos skyrių, Socialinių paslaugų centrą ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socialinės pedagoginės pagalbos teikimo

Druskininkų „Saulės“ pagrindinėje mokykloje tvarkos aprašo

priedas

**Pagalbos organizavimas ir teikimas**

**I lygmuo - mokytojų ir klasių vadovų pagalba**

**1. Klasės vadovo pagalba:**

1.1. Individualus darbas su mokiniais, turinčiais mokymosi sunkumų, bendravimo ir elgesio problemų, socialinių problemų šeimoje, bei šių mokinių tėvais. Informacijos pateikimas specialistui, kai nepakanka jo kompetencijos mokinio problemai išspręsti.

1.2. Edukacinės veiklos vykdymas klasėje, neišskiriant probleminių mokinių. Mokinių motyvavimas dalyvauti neformaliojo ugdymo užsiėmimuose.

1.3. Žalingų įpročių, smurto, patyčių, nusikalstamumo prevencijos vykdymas klasėje. Bendradarbiavimas su specialistais.

1.4. Tyrimų, anketinių apklausų mokymosi, bendravimo ir elgesio, lankomumo problemoms nustatyti bei priežastims išaiškinti, vykdymas. Rezultatų aptarimas su mokiniais, tėvais, specialistais, administracija.

**2. Mokytojo pagalba:**

2.1. Individualios pagalbos pamokose teikimas specialiųjų poreikių ir mokymosi sunkumų turintiems mokiniams. Bendradarbiavimas su spec. pedagogu, logopedu, klasės auklėtoju.

2.2. Ugdymo individualizavimas ir diferencijavimas pamokose. Bendradarbiavimas su specialiuoju pedagogu, logopedu, klasės auklėtoju.

2.3. Individualus darbas su specialiųjų poreikių ir mokymosi sunkumų turinčių mokinių tėvais. Bendradarbiavimas su specialiuoju pedagogu, logopedu, klasės auklėtoju.

2.4. Mokinių, turinčių mokymosi sunkumų, stebėjimas ir ugdymosi rezultatų analizė bei mokytojo konsultacijos su spec. pedagogu dėl specialiųjų poreikių nustatymo. Bendradarbiavimas su tėvais, klasės auklėtoju.

**II lygmuo - mokyklos specialistų ir mokyklos administracijos teikiama pagalba**

**3. Socialinio pedagogo pagalba:**

3.1. Individualios pagalbos teikimas mokymosi sunkumų, bendravimo ir elgesio problemų turintiems mokiniams. Bendradarbiavimas su klasių auklėtojais, mokytojais.

3.2. Prevencinės veiklos mokykloje vykdymas įtraukiant probleminius mokinius. Bendradarbiavimas su neformalaus švietimo mokykloje grupe.

3.3. Individualios pagalbos teikimas tėvams dėl mokinių, turinčių mokymosi sunkumų, bendravimo ir elgesio problemų. Bendradarbiavimas su Tarpinstitucinio bendradarbiavimo koordinatoriumi, Alytaus apskrities Vaiko teisių apsaugos skyriaus Druskininkų savivaldybės padaliniu, Socialinės paramos skyriumi, Socialinių paslaugų centru, Seniūnijų soc. darbuotojais.

3.4. Socialinių kompetencijų mokinių ugdymas.

Bendradarbiavimas su dorinio ugdymo mokytojais, psichologo-asistentu/ psichologu.

3.5. Informacijos apie aktualias mokinių socialines pedagogines problemas bei jų sprendimo būdus sklaida. Lankymasis tėvų susirinkimuose, mokytojų pasitarimuose.

**4. Spec. pedagogo ir logopedo pagalba:**

4.1. Darbas su specialiųjų poreikių mokiniais, remiantis PPT rekomendacijomis.

4.2. Bendravimas ir bendradarbiavimas su specialiųjų poreikių mokinių tėvais.

4.3.Mokinio galių ir sunkumų, raidos ypatumų ir ugdymo(-si) problemų įvertinimas. Bendradarbiavimas su mokytojais, kitais asmenimis, tiesiogiai dalyvaujančiais ugdymo procese, mokyklą aptarnaujančios Druskininkų Švietimo centro pedagoginės psichologinės tarnybos specialistais, pagalbos teikimo specialistais, Vaiko gerovės komisija.

4.4. Mokytojų, specialiųjų poreikių mokinių tėvų ir kitų asmenų, tiesiogiai dalyvaujančių ugdymo procese specialiosios pedagoginės pagalbos mokiniams teikimo klausimais, konsultavimas.

**5. Psichologo/psichologo asistento pagalba:**

5.1. Individualus ir grupinis darbas su mokiniais, turinčiais psichologinių, asmenybės ir ugdymosi problemų. Elgesio koregavimas, modeliavimas. Esant sudėtingiems atvejams bendradarbiavimas su PPT specialistais.

5.2.Tėvų konsultavimas dėl pagalbos vaikams, turintiems mokymosi sunkumų ir psichologinių problemų. Bendradarbiavimas su PPT ir mokykloje dirbančiais specialistais.

5.3. Mokinio galių ir sunkumų, raidos ypatumų, psichologinių, asmenybės ir ugdymosi problemų įvertinimas.

5.4. Pagalba klasėms, turinčioms tarpusavio santykių, bendradarbiavimo problemų. Bendradarbiavimas su klasių auklėtojais, tėvais.

5.5. Informacijos apie aktualias mokinių socialines pedagogines, psichologines problemas bei jų sprendimo būdus sklaida. Lankymasis tėvų susirinkimuose, mokytojų pasitarimuose.

**6. Visuomenės sveikatos priežiūros specialisto pagalba:**

6.1.Individualus ir grupinis darbas su mokiniais, stokojančiais higieninių, sveikos gyvensenos įgūdžių. Bendradarbiauti su visuomenės sveikatos centro specialistais.

6.2. Sveikos gyvensenos ugdymo projektų rengimas ir vykdymas, įtraukiant į veiklą mokinius, stokojančius socialinių įgūdžių.

Bendradarbiavimas su gamtos mokslų mokytojais, klasių auklėtojais, socialine pedagoge, technologijų, lietuvių kalbos, dailės mokytojais.

**7. Mokyklos administracija:**

7.1.Mokinių saugumo mokykloje užtikrinimas. Techninio personalo darbas.

7.2.Mokytojų budėjimo mokykloje organizavimas. Klasių auklėtojai, mokytojai.

7.3. Mokinių drausminimo ir skatinimo tvarkos vykdymas mokykloje ir už jos ribų. Bendradarbiavimas su policijos komisariato specialistais.

7.4.Mokinių pamokų lankomumo kontrolės, apskaitos ir pamokų nelankymo tvarkos vykdymo koordinavimas. Klasių auklėtojų informacijos pateikimas.

**III lygmuo – vaiko gerovės komisija**

**8. Vaiko gerovės komisija:**

**8.1.** rūpinimasis pozityvaus mokyklos mikroklimato kūrimu ir pozityvių vertybių puoselėjimu, prevencijos ir intervencijos priemonių įgyvendinimo koordinavimas, siūlymų mokyklos vadovui dėl saugios ir mokymuisi palankios aplinkos užtikrinimo, vaikų socialinio ir emocinio ugdymo, prevencinių ir kitų programų įgyvendinimo teikimas;

8.2. gavus tėvų (globėjų, rūpintojų) sutikimą, pirminis vaikų specialiųjų ugdymosi poreikių, kylančių ugdymo(si) procese, įvertinimas, prireikus, kreipimasis į pedagoginę psichologinę ar

švietimo pagalbos tarnybą dėl vaikų specialiųjų ugdymosi poreikių įvertinimo, specialiojo ugdymo ir (ar) švietimo pagalbos jiems skyrimo švietimo ir mokslo ministro nustatyta tvarka;

8.3. organizuoja ir koordinuoja mokymo(si)/ugdymo(si), švietimo ar kitos pagalbos vaikui teikimą, tariasi su tėvais (globėjais, rūpintojais), mokytojais dėl jos turinio, teikimo formos ir būdų;

8.4. teisės aktų nustatyta tvarka inicijuoja vaiko minimalios ar vidutinės priežiūros priemonės skyrimą, vaiko minimalios priežiūros priemonės pakeitimą, pratęsimą ar panaikinimą, teikia siūlymus Druskininkų savivaldybės administracijos vaiko gerovės komisijai dėl vaiko minimalios priežiūros priemonių tobulinimo;

8.5. bendradarbiauja su Druskininkų savivaldybės administracijos Vaiko gerovės komisija, tarpinstitucinio bendradarbiavimo koordinatoriumi, vaiko minimalios priežiūros priemones vykdančiais asmenimis, vaikų socializacijos centrais, savivaldybės administracijos struktūriniais padaliniais, teritorine policijos įstaiga, vaiko teisių apsaugą savivaldybėje užtikrinančia institucija, švietimo, socialinių paslaugų, sveikatos priežiūros įstaigomis, nevyriausybinėmis organizacijomis ir kitomis suinteresuotomis institucijomis, įstaigomis ar asmenimis;

8.6. analizuoja ir vertina smurto ir patyčių, psichoaktyviųjų medžiagų vartojimo prevencijos, kitų socialines ir emocines kompetencijas ugdančių prevencinių programų, prevencijos ir intervencijos priemonių įgyvendinimo veiksmingumą mokykloje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_